**РЕШЕНИЕ № ПВ – 47 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

 **Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на заведение за обществено хранене и автомивка (включващо и изграждане на сондажен кладенец)“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в поземлен имот 56784.332.16, гр. Пловдив, Община Пловдив

**Възложител: Т. Видева,** гр. Пловдив

**Характеристика на инвестиционното предложение:**

Инвестиционното предложение предвижда изграждане на заведение за обществено хранене с площ около 60 кв.м и автомивка в имот 56784.332.16, гр. Пловдив, с обща площ на имота 2299 кв.м. Предвижда се конструкцията на сградите да бъде лека с метални профили върху монолитен фундамент.

Инвестиционното предложение включва и изграждане на един брой сондажен кладенец, чрез който ще се осигуряват необходимите водни количества за обслужването на бъдещата автомивка.

Сондажният кладенец ще се ситуира в границите на имот №56784.332.16, гр. Пловдив с географски координати В 42°05’43.080 L 24°41’57.094, с дълбочина до 20 м, необходим дебит 1,38 л/сек.

Водоснабдяването на обекта за санитарно-битови и питейни нужди ще се осъществи по изграден водопровод от водопроводната мрежа.

Отпадъчните води от дейността на бъдещият обект ще преминават през каломаслоуловител преди отвеждането им към градската канализационна мрежа, където ще се отвеждат и битово-отпадъчните води.

Реализирането на инвестиционното предложение не е свързано с необходимост от изграждане на нови пътища. Транспортният достъп до обекта ще се осъществява по съществуваща инфраструктура.

Електрозахранването ще се осъществи от електропреносната мрежа на ЕВН.

Инвестиционното предложение /ИП/ попада в обхвата на т. 2, буква “г“ от Приложение № 2 на ЗООС и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имот № 56784.332.16, гр. Пловдив не попада в границите на защитени зони от мрежата „Натура 2000” и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона BG0001033 “Брестовица”, за опазване на природните местообитания и на дивата флора и фауна, приетa с Решение на Министерски съвет № 122/02.03.2007 г. (ДВ бр. 21/2007 г.). До момента защитената зона не е обявена със заповед на Министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на нов сондажен кладенец, автомивка с обособени четири броя клетки за МПС и заведение за обществено хранене в имот 56784.332.16, гр. Пловдив.

* Всички дейности по време на реализацията на инвестиционното предложение ще се осъществяват единствено в границите, определени за ползване и няма да излизат с влиянието си извън тях. Реализацията и експлоатацията на сондажа ще се извършва по класически методи за подобен тип съоръжения и не се очаква да доведат до замърсяване и дискомфорт на околната среда. Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БД ИБР-Пловдив.
* Водите от сондажния кладенец ще се ползват за технологични нужди (свързани с дейността на бъдещата автомивка). Формираните отпадъчни води от дейността на обекта ще преминават през каломаслоуловител, преди включване в канализационната мрежа. Предвид горното, може да се предположи, че въздействието от реализацията на инвестиционното предложение върху водите се определя като незначително.
* Изграждането и експлоатацията на автомивката, заведението в т.ч. и на сондажния кладенец е свързано с генериране на минимално количество отпадъци. Организацията по събирането и извозването на отпадъците от различно естество по време на строителството и експлоатацията на инвестиционното предложение, ще се извършва, съобразно нормативните изисквания на *Закона за управление на отпадъците.*
* При нормално изпълнение и спазване на всички изисквания за експлоатация на обекта, рискът от инциденти ще е минимален.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* С писмо изх. № КД-04-43/18.02.2016г. БД ИБР Пловдив е дала заключение за допустимост на инвестиционното предложение от гледна точка на ПУРБ на ИБР и постигане на целите на околната среда.
* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от Мрежата „НАТУРА 200“ и извън границите на защитени територии, съгласно *Закона за защитените територии.* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона - BG0001033 “Брестовица”.
* Реализацията на инвестиционното предложение няма вероятност да доведе до нарушаване на целостта и структурата на защитена зона, както и да окаже въздействие върху природозащитните и цели.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху местообитания и видове, опазвани в най-близко разположената защитена зона.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждането и експлоатацията на тръбния кладенец е ограничен и локален в рамките на разглеждания имот.
* Не се очаква отрицателно въздействие върху подземните води, технологията на сондиране не предполага замърсяване на подземните води по време на изграждането на тръбния кладенец. Вероятноста от поява на въздействие върху компонентите на околната среда от дейностите по изпълнение на проекта се определя като минимална.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 2818/21.04.2016г. РЗИ-Пловдиве определила, че не се очакват неблагоприятно въздействие и риск върху човешкото здраве при реализация на инвестиционното намерение.
* Въздействието по време на изграждането на сондажния кладенец се определя като временно, краткотрайно и ще обхваща границите на конкретната площадка.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии :**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Пловдив и Район „Южен“. Община Пловдив и Район „Южен“ са информирали писмено РИОСВ-Пловдив, за липса на постъпили възражения относно инвестиционното предложение.

* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 09.05.2016г.**

*Директор на РИОСВ - Пловдив*

 Съгласували:

 Д. Димитров, Директор Дирекция ПД…..